LidanRubinov/Halacha-QA huggingface dataset:
שאלה: איסור נגיעה בזקנים: בתי מתנדבת בבית זקנים במצבים סיעודיים שונים, בדרגות תנועה שונות ועל פי רוב במצבי הכרה. היא צריכה לעיתים לגעת בהם מסיבות שונות לשם סיוע לאכילה, להתרוממות בכסא גלגלים ועוד דברים שאינני והיא איננה יכולים לדעת מראש. מה העיקרון? מה אפשר? מה אסור? מה לכתחילה ומה בדיעבד?
תשובה: זה כמו אחות או רופאה שמטפלת באדם, והיות וזה לצורך טיפול רפואי אין בזה חשש הרהור. כמו רופא שבודק דופק של אשה, בח זה מוגדר 'בעבידתיה טריד' הוא טרוד בעבודתו ואין בזה הרהור במגע בין איש לאשה.
שאלה: אבל בברית נכדו: האם יכול אבל תוך שלושים לאביו להשתתף בסעודת ברית של בן בנו? (ב"ב ה"ה כבנים?)
תשובה: אם הוא סנדק יכול להשתתף בסעודה. ואם הוא מסייע בסעודה ועוזר לבנו לארגן ולנהל את הסעודה יכול להשתתף בסעודה.
שאלה: לימוד בספריו של ליבוביץ : מה הרב ממליץ לעשות בענין אדם המוכן ללמוד תורה אך הוא רוצה ללמוד מספרי ישעיהו ליבוביץ אותם רכש ומהם הוא לומד זה מכבר? ניסיתי כבר להניאו מכך אך הוא מתעקש שרק כך הוא נהנה ללמוד תורה?
תשובה: ספריו של ליבוביץ' אינם תורה. יתרה מזאת הם מכילים בין היתר גם אמירות הנוגדות את עקרי האמונה ואת סמכות ההלכה ופוסקיה. רק מי שיש לו ידע רב בפילוסופיה הישראלית ובהלכה יכול לבקר את אמירותיו ולבור מהן את הראוי. נסה להסביר לאותו אדם שלא כך לומדים תורה או שתפנה אותו לתלמיד חכם המתמצא בנושא שיעמיד אותו על אמיתתה של תורה. לתשובת הרב זלמן מלמד.
שאלה: פשרנות דתית ביישוב קטן: אנו משפחה עם ארבעה ילדים ביישוב קטן. ביישוב מתגוררות משפחות שומרי תורה ומצוות. אנו תורמים הרבה לחינוך ביישוב באמצעות הקמת חוגים ושיתוף הנוער במעשי חסד. פעמים רבות אנו נתקלים בבעיה ודווקא כאשר אנו מנסים לתרום להתחזקות תורנית. או אז נשמעים קולות נגד וביקורת וטענות כגון "אנחנו כאן לא יישוב חרדי". למשל כשדיברנו בנושא הפרדת סניף בני עקיבא בין בנים לבנות קמה זעקה, ש"הדבר יפגע במרקם התרבותי חינוכי של המקום", שאין כל צורך בהפרדה ושוב האמירה החוזרת ש: "אנחנו לא חרדים". מדוע זה קורה? הרי מדובר בדתיים. מה ניתן לעשות כדי להחליש את ההתנגדות? אמרו לנו מספר רבנים שלא צריך לדבר ב"מונחים דתיים" כי זה גורם להתנגדויות וצריך לדבר בשפה "אחרת". אבל מדוע? למה אי אפשר לומר את האמת? הבן הגדול שלנו בכיתה ז ובזמן האחרון הוא סובל מהשפלות ובזיונות של ילדים אחרים ביישוב. צוחקים שאין לו טלוויזיה בבית, על כך שפאותיו ארוכות יותר מהרגיל. אפילו שמענו הערה מאחד המבוגרים ביישוב ששאל אותו מתי כבר יגזור את פיאותיו. נשמעים גם קריאות של "דוסים" וכד. הוא מצטייר כחריג בחברה. כואב לי היחס כלפי בני. כואב לי שהוא סובל. מפריע לי היחס של שומרי מצוות כלפי הדת. יש גם הערות לגבי הלבוש ה"צנוע מדי" של הבנות (למשל גרביים בקיץ). אנו מנסים ומגדלים את ילדינו על פי תורה ומצוות, אבל הדברים קשים מאד. למה הילדים צריכים לסבול כל כך בחברה דתית וביישוב עם אנשים דתיים?
תשובה: הנושא מורכב ואין לו פתרון פשוט. כמה דרכים לפניכם: א. למצוא לילדיכם חברה מתאימה (אם לא בישוב אזי במוסדות חינוך מבחוץ) שבהם ילדיכם ירגישו טוב יותר. ב. לעזוב את הישוב. ג. להתמודד עם המציאות כמות שהיא ולא להתרגש מכל אמירה של כל מאן דהו.
שאלה: ותן טל ומטר : טעה באמירת "תן טל ומטר לברכה" כאשר אמר זאת בברכת השנים בתאריך שבין שמחת תורה לז מר חשוון מה הדין?
תשובה: שיתפלל שוב תפילת נדבה בכוונה.
שאלה: כהן שלא ידע שהוא כהן: אבי עלה לפני הרבה שנים מברית המועצות לארץ ולא ידע דבר ביהדות מלבד התנועה של האצבעות שהכהנים עושים. אחרי מספר שנים חזר בתשובה ולמד שככה כהנים עושים ואז שאל במכתב את אביו אם הוא כהן ואביו ענה שכן. מאז הוא עולה לדוכן וכן חינך אותי לעלות לדוכן. האם עדות זו מספיקה לעלות לדוכן או לא?
תשובה: אפשר להסתמך על זה אף שזה לא מאה אחוז. זה מספיק כדי להחזיק אותו בתור כהן.
שאלה: מהם נבילה וטריפה: מה פירוש המילה "נבלה"? האם יש הבדל בין נבלה לטריפה?
תשובה: נבילה היא בהמה שמתה שלא ע"י שחיטה כשירה (נהרגה בתאונה או מתה מיתה טבעית). הפירוש המילולי הוא מקולקלת. לעומת זו טריפה היא בהמה שבמהותה היא לא כשירה כבר מחיים ויש הרבה סוגי טריפות המוכרת יותר היא בהמה עם חור בריאה. הרב רואי מרגלית.
שאלה: תשלומי הורים לבית ספר: בננו לומד במוסד ממ"ד תורני זה מספר שנים. בבית הספר גובים כספים מההורים להשלמת התקציב הניתן ע"י משרד החינוך. לאחרונה התבררו ממצאים חמורים הקשורים להנהלת בית הספר (ניהול חינוכי כושל, סכסוכים בין המנהל לצוות המורים, בעיות חמורות בניהול הכספים, חוסר במורים ובעזרי לימוד ועוד). אנו חשים שביה"ס הולך ומדרדר. ועד ההורים שוקל צעדי מחאה שונים, ובהם השבתת הלימודים והפסקת התשלומים לבית הספר. האם צעד זה של הפסקת הת לבית הספר מותר?
תשובה: אם אכן הנחותיך נכונות מותר לעכב כספים לבית הספר, אולם מן הראוי שהכספים ייגבו מן ההורים ויופקדו בקרן שמורה עד שימונה גורם אמין שיעביר את הכספים ליעודם הנכון. עם זאת הייתי מציע להתייעץ לפני כן עם מפקח בית הספר על מנת להיות בטוח יותר בהנחותיך. השבתת לימודים אסורה.
שאלה: ישיבת שבעה של נכד: האם נכד שסבו נפטר ואין לו בנים או אחים שישבו עליו שבעה צריך לשבת שבעה על סבו?
תשובה: לשבת שבעה לא, אבל אם יכול להגיד קדיש שיגיד.
שאלה: מלח במרק רותח בשבת: האם מותר לשים מלח על תבשילים חמים (לחוששים לשיטת היראים שבישול אסור גם בכלי שלישי והלאה)? הרי מלח הוא מקלי בישול.
תשובה: המלח שלנו עבר אידוי ולכן מותר למלוח בו דברים חמים בכלי שני.
שאלה: כהן שהלך לבית קברות: היה לנו טיול שנתי וביקרנו בבית קברות. אני אמרתי שאני כהן ואינני יכול להיכנס למקום טמא אבל המורה הכניסה אותי לשם בכוח. האם אני צריך לעשות משהו כדי לכפר על דבר זה ולטהר את עצמי?
תשובה: כהן שנכנס לבית-קברות במזיד עובר על לאו מהתורה, ורק במקרה של אונס הוא פטור. אך במקרה שלך אין זה אונס כיון שאפשר לסרב גם אם תקבל עונש (אפשר להתלונן על דבר זה במשרד החינוך כיון שזה מנוגד לחוק חופש הדת והפולחן), אא"כ פיזית מכניסים אותך בכח. ולכן יש לעשות תשובה, להצטער ולהתחרט על כך, ולקבל על עצמך לעתיד שלא לעשות זאת. יש לדעת וגם להסביר למורה ולתלמידים כהנים אחרים, שאיסור זה נובע דוקא ממעלתם של הכהנים והחשיבות שהתורה מייחסת לטהרתם, ואין זה ענין אישי או רווח של אדם זה או אחר. הרב רואי מרגלית.
שאלה: אמירת קדיש לנשים: אני נוהגת ללכת בשבת בבוקר לבית הכנסת. שמתי לב שנשים רבות אומרות קדיש (בזמן שהגברים אומרים בשעת התפילה). האם הן נוהגות כראוי? מה צריכות הנשים לעשות בזמן שהש"ץ או ציבור המתפללים אומרים קדיש?
תשובה: בזמן שהש"ץ אומר קדיש הקהל מקשיב ועונה אמן אחריו, ואין הבדל בזה בין גברים לנשים. הרב רואי מרגלית.
שאלה: קריאה בתורה לנשים: אני בת 15 ולומדת בבי"ס דתי לבנות שבו מתקיימת קריאה בתורה בימים שני וחמישי (של נשים בלבד). רציתי לדעת האם יש איסור לבת לקרוא בתורה, לעלות או להחזיק ספר תורה?
תשובה: ח לא תיקנו לנשים להוציא ספר תורה לקרוא ולברך ולכן הברכות הן ברכות לבטלה. גם איש כשמברך זה רק משום כבוד הציבור כתקנת ח שהרי כבר בירך ברכות התורה ולנשים אין תקנת ח. סתם לקרוא לבד מתוך ספר תורה כשר אין בזה בעיה, אבל היום מי שדוגל בקריאת התורה בציבור לנשים זה רק הרפורמים. בחורה שיש לה יראת שמים אמיתית שלא תלך אחרי דברים כאלו.
שאלה: שינוי מסמך לצורך חיובי: אני בונה בית בגוש קטיף. עקב המצב המדיני משרד השיכון עיכב לנו את המשכנתא ולאחר לחצים רבים שיחרר חלק מהכסף. האם מותר לנו להוציא אישור מהקבלן שהגעתי לשלב האחרון של הבניה על מנת לקבל את החלק האחרון של המשכנתא לפני שיהיו הוראות חדשות במשרד השיכון - דבר שהוא מאוד צפוי כפי שנמסר לנו בבנק? המסמך הוא על סמך זה שבע"ה עוד שבועיים בערך אגיע לביצוע העבודות הכתובות בו.
תשובה: למי שרוצה להיות אדם ישר זו בעיה, שטרי חוב המוקדמים פסולים, זו הצהרת שקר, אצלינו בתורה המטרה איננה מקדשת את האמצעים, אפילו אם זו מטרה נעלה, זה לא אומר שמותר לו לעשות הצהרה שאיננה נכונה. הקב"ה יעזור בדרכים אחרות.
שאלה: טיפול קוסמטיקאי על ידי אישה: בעלי סובל מאוד מבעיות עור בכפות הרגליים. בבעיה מסוג זה יכולה לטפל אישה קוסמטיקאית בטיפול הנקרא פדיקור. האם מותר לו לגשת לאישה כזאת לבצע את הטיפול? האישה היא צנועה ויראת שמיים.
תשובה: אם עושה גם עיסוי זה בעיה כי זה מגע ממושך ולא דומה לרופאה, אבל רק קילוף עור שלא מחייב מגע ממש אין בזה בעיה.
שאלה: מדברים עלי לשון הרע.: אני בחורה מסורתית. משתדלת לשמור על פרטיות בכל הנוגע לחיי האישיים היות ואנשים רבים במקום עבודתי נוטים "לרכל" ואיני מעוניינת שיעשו זאת עליי. איך אפשר להימנע מרכילות? כיצד יש להתמודד כאשר "מרכלים" עליי? איזו תפילה אני יכולה לקרוא בנושא?
תשובה: תכווני בתפילת "אלקי נצור לשוני מרע.". כמו כן יש פרקי תהילים העוסקים בנושא זה של הצלה מריב לשונות. תאמרי כל יום פרק אחד מהם.
שאלה: יש לי זכות לחזור בתשובה?: לפני מספר שנים בעקבות ביקור אצל רב התחלתי לחזור בתשובה ובאמת נוכחתי לדעת שדרך התורה ושמירת המצוות היא הדרך הנכונה. מטרידה אותי המחשבה שאולי תשובתי איננה תשובת אמת משום ש"עודדתי" לכך והיא איננה באה לחלוטין מתוך ליבי. האם יש מקום לחשש כזה? אולי בכלל אין לי זכות לחזור בתשובה? איך אדע?
תשובה: אין סיבה לחשוש שמא התשובה לא היתה מתוך לבך, שהרי הרב לא כפה עליך לקיים תורה ומצוות. אתה הוא שהשתכנעת מדבריו ונוכחת שזו הדרך הנכונה. לכל אחד הזכות לשוב בתשובה, ומכל מצב אפשר לשוב בתשובה, והקב"ה מקבל באהבה כל מי ששב בתשובה. אשריך שזכית לשוב בתשובה. וככל שתתקדם בדרך התשובה תיהיה יותר אהוב על ד' ותיהיה יותר מאושר. חזק ואמץ.
שאלה: קדיש של מחלל שבת: כתוב בילקוט יוסף ".אם האומרים קדיש הם מחללי שבת, יאמר השליח ציבור עמהם את הקדיש". אם אין שומר שבת אומר קדיש עימו, האם בכל זאת עונים אמו על הקדיש של המחלל שבת או לא?
תשובה: בקדיש יש להקל כיון שלא מוציא את הציבור ידי חובה כמו ש"ץ. ועוד שאפשר לקרב אותו על ידי כך לשמור תורה ומצות. והילקוט יוסף בעצמו דיבר שאם מתפלל במנין של חילונים כדי לקרבם מותר לענות אחריהם. וכך נוהגים רובא דעלמא שנותנים לחילוני לומר קדיש על קרוביו. ואם אפשר, אז אחד מן הציבור יוכל להצטרף ויאמר עמו את הקדיש. הרב רואי מרגלית.
שאלה: גרביים לבנות - המשך: הבנתי מתשובות הרב כי על-פי המשנה ברורה אין חובה לבת ללכת עם גרביים, וכך אני אכן נוהגת. מדוע אם כן בציבור החרדי קיימת הקפדה כה גדולה בנושא, ולא נראה בת ללא גרבים כבר מגיל 3?
תשובה: יש החולקים על המשנה ברורה ולכן יש מהדרות ללבוש גרביים עבים ויש המתפשרות ולובשות גרביים שקופים.
שאלה: הפסק בקריאת שמע וברכותיה: אני נוהגת ללכת לבית כנסת להתפלל בליל שבת. מה לעשות אם הארכתי בקריאת שמע וברכותיה והציבור כבר אומר "ושמרו" ומתחיל קדיש?
תשובה: באמצע קריאת שמע וברכותיה מפסיקים לומר אמן יהא שמיה רבא וכו'. ואפילו בין הפרקים מנהג הספרדים לענות את שאר האמנים בקדיש אך לא של ברכות אחרות (ילקוט יוסף), ומנהג האשכנזים לענות בין הפרקים אף על ברכות אחרות ששומע (משנב"ר). הרב רואי מרגלית.
שאלה: לחכות לאחר שאוכלים גבינה צהובה: אבא שלי טוען כי לאחר אכילת גבינה צהובה צריך לחכות 6 שעות, אך אני חולקת על דעתו. מיהו הצודק?
תשובה: ראשית כל על אבא לא חולקים. אפשר להתדיין ולהתווכח בנימוס. שניכם צודקים כיוון שיש שני סוגי גבינה צהובה: א. גבינה ישנה שטעמה חזק מאוד ואחריה יש להמתין 6 שעות. ב. גבינה צעירה שטעמה לא חזק ואחריה אין צורך להמתין. פני לתנובה ובקשי מהם מיפרט.
שאלה: שימוש במפתחות עם שלט לרכב בשבת: האם מותר לטלטל בשבת מפתחות עם שלט לרכב?
תשובה: השלט הוא מוקצה.
שאלה: מקום מכוסה שהתגלה בתפילה: בזמן תפילת שחרית אחד המתפללים נשען על הסטנדר שלו ובגדיו התגלו במקום המכוסה. האם המתפלל שמאחוריו היה צריך להפסיק את תפילתו ולחלוץ את תפיליו?
תשובה: לא צריך לחלוץ תפילין, כי איש כנגד איש לגבי טפח המגולה זה לא ערווה לגביו. כנגד אשה מוזכר שלא לומר דבר שבקדושה כנגד טפח מגולה במקום שדרך לכסותו. לגבי איש אפ' אם הוא רק עם תחתונים מותר לו לומר דבר שבקדושה.
שאלה: מסירת עבודה ישנה: האם מותר לי להגיש עבודה שכבר הגיש מישהו אחר בשנה שעברה?
תשובה: אדם ישר לא עושה דבר כזה, רוצים שהתלמיד יגיש עבודה שהוא עשה, איך יקבל תואר ולמעשה הוא לא למד את החומר, זו רמאות גם כלפי שמיא, וגם כלפי אדם, שמשלה אותם שימנו אדם שבעצם לא מתאים לתוארו.
שאלה: ברכת הגשם לפני זמנה?: מדוע מבקשים גשמים בשמיני עצרת אם רוצים שהם ירדו רק 15 ימים אחר כך?
תשובה: איננו מבקשים על הגשמים אלא מתחילים להזכירם בברכת ה"גבורות" החל משמיני עצרת, כיון שמתחיל להיות זמן גשמים, אך בפועל אנו מתחילים לבקש חמשה עשר יום לאחר מכן, כדי שלא ירדו גשמים על עולי רגלים. הרב רואי מרגלית.
שאלה: ניעור ידיים לאחר הנטילה: האם יש איסור לנער את הידיים לאחר נטילת ידיים לסעודה?
תשובה: אין איסור לנער את הידיים לאחר נטילת ידים. ומה שכתב הרשב"א יקנח ידיו במפה, לאו דוקא, כך כתבו האחרונים, ולכן התירו להשתמש במיתקן שמוציא אויר חם ליבש את הידיים. (רק כשנוטל ידיו בפחות מרביעית, צריך להגביה את ידיו כנזכר בסימן קס"ב). הרב יוסף וייצן.
שאלה: צחצוח שיניים במברשת בשבת: האם ישנו היתר לצחצח שיניים בשבת במברשת שיניים, ללא הוצאת דם (מצד סחיטה וכד )?
תשובה: הרב עובדיה מתיר והרב נובירט אוסר. מומלץ להימנע ואפשר להסתפק בשטיפה במי פה.
שאלה: מותר לקרוא בספרי חול?: האם ראוי לקרוא ספרי חול? מי? האם אצל בחורי ישיבה זה ייחשב ביטול תורה?
תשובה: אם הקריאה באה במקום לימוד תורה יש בזה ביטול תורה. אך אם יש צורך בקריאה כדי להתאוורר, על מנת ללמוד אחר כך ביתר מרץ וביתר חשק מותר לקרוא. או אם יש תועלת אחרת בעלת חשיבות מהקריאה מותר לקרוא. כמובן בתנאי שאין בספר דבר של איסור. והכלל בזה מה נכון לקרוא ומה לא נכון לקרוא, ללכת לפי הכלל "כל מעשיך יהיו לשם שמים".
שאלה: הפלגה בשבת - מותר?: מה הדין לגבי הפלגה בספינה בשבת כאשר ההפלגה התחילה ביום ראשון בשבוע, והיו עצירות קצרות בערי חוף במשך השבוע?
תשובה: מוזכר שאדם לא יפליג בספינה שלושה ימים קודם השבת משום עונג שבת, וכאן היות וכבר התרגל לים אין בזה בעיה.
שאלה: זכות אבות תמה?: בשיעור בסניף הזכירו את המימרא מהגמרא שלאחר חורבן בית שני תמה זכות אבות. מה המשמעות שתמה זכות אבות? הרי היום אנו עדיין מבקשים רחמים בזכות אבותינו הקדושים? הבנתי שיש גם חילוק בין ברית אבות לזכות אבות. זה נכון?
תשובה: תוס' במסכת שבת נה. מחלקים בין זכות אבות לברית אבות, זכות אבות פ' שבזכות אבות שטרחו אנו נזכה אף שאין לנו זכויות, וברית אבות פ' שהקב"ה עושה למען שמו יתברך, בגלל עצם זה שכרת ברית עם אבותינו ואנו הבנים שלהם, זהו ברית אבות לא תמה.
שאלה: הצימרים הורסים את השבת ביישוב: אני גר במושב מסורתי קטן. עד לא מזמן אווירת השבת ביישוב נשמרה ואף אחד לא היה נוסע ביישוב בשבת. לאחרונה החלה מגמה של בניית צימרים להשכרה במושב ואז נפרץ הסכר והחלה תנועת מכוניות במושב בשבת (גם מבני תושבי המקום). אורחי הצימרים גם עושים מנגל וכדומה שגורם לפגיעה באווירת השבת במושב. האם מעיקר הדין יש טענה כלפי בעלי הצימרים על פגיעה באווירת השבת במושב?
תשובה: בהחלט. לדבריך השכרת הצימרים הורידה את אכות החיים של הישוב לא רק מבחינה דתית אלא גם מבחינות אחרות. השאלה היא, מה ניתן לעשות עם טענה צודקת?
שאלה: לימוד חטאי האבות: קשה לי עם הגישה האוסרת לימוד של כל דבר שקשור איך שהוא "בחטאי אבות". כל הבנה היא כבר בעייתית מחשש זלזול ואני מרגיש שזה חונק את הלימוד כי זה נראה כאילו זה תחום מגודר שבכל דיון בו אתה מואשם ב"תנ"ך בגובה עיניים". מה דעת הרב?
תשובה: יש להתבונן במעשי האבות על פי הדרכת ח. ולזכור כי הם אבות האומה וכמו שאדם מתבונן על מעשי הוריו מתוך רצון לפרשם תמיד לזכות. כן יש להתבונן במעשי אבותינו הקדושים. גישה זו אינה חונקת את הלימוד, אלא מישרת אותו. כי אכן הם היו קדושים וטהורים והם מודל לשאיפת הדורות. וצריך אדם לומר מתי יגיעו מעשי למעשה אבותי אברהם יצחק ויעקב. מדוע יצחק העדיף את עשיו? האם עשיו נסחט על ידי יעקב? בגרותה הנפשית של רבקה אימנו.
שאלה: ללכת לחברים בשנת אבל: אשתי בשנת אבל. האם מותר לנו תוך השנה להזמין ידידים אלינו הביתה או שזה נחשב כסעודת מרעים שאסור? האם לשתות קפה אצל ידידים מותר? האם מותר לאישתי להשמיע לילדים הקטנים שבבית מוסיקה?
תשובה: סעודה משותפת עם משפחה אחת או שתיים עדיין לא נחשבת לסעודת מרעים. הילדים רשאים לשמוע מוסיקה ואין צורך להימנע מכך עקב אבלות של אחד מההורים. גם המוזיקה שאסורה לאבל היא מוזיקה שמחה כגון מוזיקה של ריקודים בלבד.
שאלה: ותן טל ומטר למטיילים בחו"ל: מתי ישראלי שנוסע לחו"ל מתחיל לבקש על הגשמים בחו"ל?
תשובה: יש מחלוקת בין האחרונים במקרה שיוצא לטייל ודעתו לחזור אם ישאל כמקום ביתו או ישאל כחו"ל ולכן הכריעו שישאל בשומע תפלה עד יום ס' לתקופה. ואם כבר התחיל לשאול בארץ ואח"כ נסע ימשיך לשאול בברכת השנים. הרב רואי מרגלית.
שאלה: זמן ערבית, מיחם בשבת: לכבוד הרב ברצוני לשאול את הרב 2 שאלות: א. תלמידי מסיימים את הלימודים בשעה 17:00 ולאחר מכן נוסעים הביתה, האם מותר להם להתפלל ערבית בזמן פלג המנחה (גם במקרה שהזמן הוא קודם שקיעה ולא רק לפני צאת הכוכבים) ואחר כך ישלימו ק"ש. מכיוון שישנם תלמידים שיפססו ערבית בישובם או לא יתפללו כלל. ב. במידה ומיחם המים לא הורתח לפני שבת (שכחה): האם מותר להשאירו לפני שבת לאחר שחומם קצת על מצב "שבת", ובכך הוא ימשיך ויתחמם לרמה סבירה במהלך השבת?
תשובה: א' במקרה כזה שישנם תלמידים שיפספסו ערבית במנין או לא יתפללו כלל, נכון להקדים ולהתפלל ערבית מפלג המנחה ואילך, אבל לכתחילה במצב כזה שיתפללו מנחה גדולה היות וזה תרתי דסתרי להתפלל אחר פלג המנחה גם מנחה וגם ערבית, אבל בדיעבד כותב 'דרך החיים' שבציבור מותר אפילו תרתי דסתרי, כי יש חשש שמא לא יתפללו כנ"ל. ב' אם לא הגיע ליד סולדת לפני שבת, אז אסור להשהות את זה ושימשיך להתחמם בשבת, כי זה נחשב על אש גלויה, ואפי' לפוסקים כשיטת חנניה בתלמוד אסור במקרה כזה שמא יחתה, דהיינו שמא יחיש את פעולה הרתיחה.
שאלה: ספרדי במניין אשכנזי: אני מתפלל בנוסח עדות המזרח. למנהגנו, מוסיפים בשני וחמישי "אל מלך יושב.", "אנשי אמונה." וכו. אני לא מספיק לאומרם והציבור מגיע כבר לקריאת התורה. כיצד עלי לנהוג? כנ"ל אני מתעכב בתפילת מנחה שאנו אומרים וידוי אך בישיבה מייד נופלים על פניהם. האם אני רשאי להשמיט קטעים אלו?
תשובה: אני נוהג כאשר אני מתפלל בצבור שמתפלל בנוסח אחר משלי להתפלל עם הצבור ולא בנוסח שלי, אלא אם כן התפילה בנוסח שלי לא מעכבת אותי מלהתפלל עם הציבור. על כן אני מציע גם לך להתפלל בנוסח שלך רק אם זה לא מעכב אותך להיות עם הצבור. לתשובת הרב אליעזר מלמד.
שאלה: תפילה מתונה בזמן נסיעה: אני צריכה לצאת מוקדם בבוקר לעבודה. מה עדיף, להתפלל מעט ובלחץ בעמידה בבית או להתפלל בדרך את כל התפילה בנחת אבל בישיבה (באוטובוסים וכד )?
תשובה: את תפילת העמידה תתפללי בבית (אם אפשר רצוי להקדים לה את "אמת ויציב"). את היתר תתפללי בנסיעה.
שאלה: פינוי אשפה בשבת על ידי גויים: באחת מהשבתות האחרונות ראיתי שמפנים אשפה בשבת בעירנו (עיר הקודש ירושלים). לפנייתי לעירייה, נעניתי שכשיש פנייה מתושבים או כהשלמת עבודה מבצעים זאת בשבת ע"י גויים. האם יש היתר לכך?
תשובה: התר פינוי אשפה ע"י קבלן נוכרי מוזכר כבר ע"י המג"א בסימן רמ"ד. אם כי יש להעיר עליו, לכאורה, שאם הגוי חייב לבצע את העבודה בשבת דווקא אין לו דין קבלן. כנראה שההיתר מבוסס בעיקר על הצורך הגדול בסניטציה כמונעת מחלות זיהומיות.
שאלה: מיקום הבימה בבית הכנסת: בביקור בבתי כנסת בטורקיה ראיתי בתי כנסת בהם הבימה סמוכה לארון הקודש, וקריאת התורה נעשית עם הפנים לקהל. הבימה אינה מול ארון הקודש והעומדים בקריאה בתורה, אינם מפנים את גבם להיכל. לדעתי זהו סידור טוב בהרבה מזה המקובל, ויש בו היגיון רב, שההקראה לקהילה נעשית למולם ולא עם הגב לרובו של הקהל. האם יש מניעה הלכתית לתכנן בית כנסת שבו סידור כזה של בימה?
תשובה: גם בפריז ראיתי בתי כנסת כאלה שנבנו בזמנו בהשפעה רפורמית כחיקוי לכנסיה. מנהג ישראל שהבימה במרכז ביהכ"נ כי לימוד התורה שייך לכולם, משותף לכולם ונעשה ע"י כולם ולא ע" יחידים העומדים מול כל הקהל. תורה אינה הצגת תיאטרון.
שאלה: תרומות ומעשרות על הקומפוסט: האם מותר לשים תרומות ומעשרות של פירות וירקות על ערימת הקומפוסט? האם מותר לשים שאריות של פירות שביעית על ערימת הקומפוסט?
תשובה: ההנחה הראשונית של התרומה לשם עשיית קומפוסט יש בה גרמא של הפסד תרומה, ויש בכך איסור שנלמד מ"משמרת תרומותי". אמנם להרבה דעות אין איסור בגרם הפסד בזמן הזה שבין כך התרומה הולכת לאיבוד. ראה בעניין זה במאמרי איסור הפסד וטומאה בתרומה, ס' התורה והארץ ח"ג עמ' 228 ואילך. אך כאשר מניחים את התרומה בפעמים הבאות, כאשר חלק מהחומרים האורגניים שהונחו במתקן הקומפוסט כבר הרקיבו, אזי שיש בהנחת התרומה הפסד ממש, ובפרט שלשם עשיית הקומפוסט יש לערבב את כל החומר האורגאני, כדי שיירקב. ראה עוד במאמרו של הרב יעקב אפשטיין בעניין זה, שדן גם בשאלה האם מותר ליהנות מהקומפוסט בדיעבד לאחר שהוכן, ומסקנתו להתיר: "עשיית קומפוסט מתרומה ותרומת מעשר" חוברת אמונת עתיך 10 עמ' 17 וס' התורה והארץ ח"ד עמ' 116  קישורית למאמר מצ"ב: לסיכום: א. אסור להכין קומפוסט מתרומה או תרומת מעשר. ב. אם משיהו הכין קומפוסט כזה - נראה שמותר להשתמש בו, שכן פקע ממנו שם תרומה. בברכת התורה והארץ, הרב יואל פרידמן.
שאלה: הפעלה וכיבוי מערכת אזעקה בשבת: האם מותר להפעיל ולכבות מערכת אזעקה במהלך השבת? כיצד עלי להגן על ביתי ולהרתיע מפני גנבים?
תשובה: איני מפעיל את מערכת האזעקה בביתי בשבת. היא פועלת רק כשאין אדם בבית. אם בכל זאת אתה מעוניין במערכת אזעקה גם בשבת פנה למכון צומת באלון שבות.
שאלה: מזגן בבית הכנסת: ברוב בתי הכנסת ישנו מזגן אשר פועל על טרמוסטט (בקר טמפרטורה). כאשר מתפלל מגיע לבית הכנסת ופותח את הדלת הקור בורח וכתוצאה מכך הטרמוסטט מפעיל את המזגן. האם אין בכך חילול שבת?
תשובה: בד"כ אין פתיחה לזמן קצר מפעילה את המזגן בוודאות ולכן יהיה מותר. כמובן שלאחר זמן המזגן יתחיל לפעול שוב עקב ההרגשה של הטרמוסטט מכל הפתיחות הקצרות, אך אין הפעלה ישירה מפתיחה מסוימת. אכן יש להיזהר שלא להשאיר את הדלת הרבה זמן פתוחה עד שתהיה הדלקה ודאית עקב בריחת כמות גדולה של אויר בפעם אחת. הרב רואי מרגלית.
שאלה: להסתובב בבגד ים ליד אישה: האם מותר לי להיכנס לים לטבול בבגד ים כשחברתי מחכה לי בחוף (אין נשים בחוף) או שמא מבחינת ההלכה אין זה צניעות מצידי ואסור מלכתחילה? מה הדין כשאני שוחה בים ולפתע עוברת אשה בחוף? האם מותר לי לצאת, או שמא אני חייב לחכות עד שתעבור ואז לצאת?
תשובה: כעיקרון אין בזה איסור, אך אם זה גורם להרהור צריך להימנע. הרב רואי מרגלית.
שאלה: לדבר עם חברה בנושאים צנועים: האם מותר לי ולחברתי לדבר על קשיים למשל באיסור נגיעה, מתוך כוונה אמיתית לשתף ולחזק אחד את השני, או שמא זה לא צנוע?
תשובה: אם הדיון הוא ענייני ואקטואלי ושומרים על כללי הצניעות והדיבור מותר. יש להיזהר מאוד שלא יגלוש לצד הרגשי. ואם יש ספק, אז אין ספק, ותדברו על כך כל אחד בנפרד עם מישהו שאתם מתייעצים אתו בד"כ אם אתם רוצים. הרב רואי מרגלית.
שאלה: מותר להשתתף בתחרות יופי?: האם מותר להשתתף בתחרות יופי? אם לא מדוע?
תשובה: בתחרות זו מתיחסים אל גוף האישה ולא אל אישיותה. אל היופי החיצוני ולא אל האופי הפנימי. אין כאן ערך לאדם באשר הוא אדם כיצור תבוני ומוסרי אלא אל גוף בלבד. מה מגיע לאשה שה' חנן אותה ביופי חיצוני לעומת אדם אחר שעמל ללמוד, או לעשות מעשים טובים למען החברה? גם לבעלי החיים יש גוף יפה מדוע הם לא משתתפים בתחרות? מעל כל האמור הופעות הנשים שם לא צנועות. לא תחרות "יופי" היא זו אלא כיעור וגנאי למעמד האישה.
שאלה: הריון כתוצאה מאונס: האם לאישה שנאנסה ונכנסה להריון מותר להפיל את התינוק שנולד מהאנס? הרי נוכחות של תינוק מגבר אחר עלולה לחבל בנישואים. האם התינוק ייחשב ממזר במידה והאישה ובעלה יחליטו שלא להפיל את התינוק?
תשובה: יש מתירים להפיל ממזר
שאלה: תפילת שחרית בדחק הזמן: אני בן 30 ולא מזמן התחלתי להניח תפילין. האם ישנו סדר תפילה מקוצר שאוכל לקרוא באופן קבוע בכל בוקר בו אני משכים? אני קם בכל יום בשעה 5:00 בבוקר, ההסעה לעבודה אוספת אותי בשעה 5:50 ובבית הכנסת אין איש בשעות האלה. מה עלי לעשות?
תשובה: סדר התפילה המקוצר הוא : ברכות השחר, ברוך שאמר, אשרי, ישתבח, מיוצר אור עד סוף שמונה עשרה.
שאלה: למה המשיח לא בא?: מדוע בית המקדש לא נבנה עדיין? מדוע משיח עוד לא בא?
תשובה: כנראה שהדור עדיין אינו זכאי. גם אנחנו היום נמצאים בתהליך הגאולה ועם כל זה האיום על מדינת ישראל הולך וגובר, כי אנחנו לא הולכים בדרכה של תורה. בעוונותינו אנו ממשיכים את הגלות, רוצים לטשטש את זהותה היהודית של המדינה, רוצים להסגיר חלקי ארץ ישראל לידי גוים במקום להחיל עליהם ריבונות ישראלית, כדברי הרמב"ן. לצערינו הציבור לא מתעורר כולו לתשובה, אי אפשר לבוא בטענות כלפי מעלה, רק אל עצמינו.
שאלה: למה אנחנו יותר חולים?: האם יש סיבה שבגללה נראה שאנשים בדור הזה פחות בריאים ונפטרים רח"ל צעירים? מה שורש הדברים?
תשובה: א' התזונה יותר מלאכותית, בדורות הקודמים אכלו יותר טבעי. ב' המתח, שומעים חדשות, קרה אסון פה או שם, זה לא היה בדורות הקודמים. ג' מצד שני, יש התקדמות ברפואה, תוחלת החיים עלתה, יודעים היום איך להתמודד עם הרבה מחלות, אצל הזקנים, מי שעבר את הכל ולא נפטר ממחלות, יש לו תוחלת חיים יותר מהדורות הקודמים.
שאלה: לגור בארץ ולהצביע בארה"ב: יש לי חבר שגר בארץ בעל זכות בחירה בבחירות בארה"ב. על אף שהוא מסכים איתי על החשיבות הרבה שיש לנשיא אוהד בבית הלבן, הוא טוען שאין זה מוסרי שיהודי היושב בארץ הקודש יצביע וישפיע על חיי האמריקאים, והעובדה שהם נותנים לו לבחור למרות שאינו גר שם אינה מצדיקה התנהגות לא מוסרית. מה דעת הרב בנושא?
תשובה: אין בזה כל בעיה מוסרית כיון שעל פי החוק יש לו זכות לבחור, יכול הוא לבחור את הנשיא הרצוי לו.
שאלה: ברכת לבנה בזמן ליקוי: בעקבות ליקוי הלבנה הצפוי ביום חמישי הקרוב. האם ניתן לברך את ברכת הלבנה כאשר הלבנה נמצא בליקוי מלא, או שעדיף בתחילת הליקוי כאשר עדיין רואים חלק מן הלבנה?
תשובה: אין לברך על הלבנה בשעת הליקוי, מה גם שהליקוי הוא באמצע החודש והלבנה כבר אינה חדשה.
שאלה: לברך לפני שיער מגולה: אימי הולכת ללא כיסוי ראש. האם מותר לי לברך ולהתפלל בנוכחותה? האם אפשר לעצום עיניים ולברך? זה שאני אישה משנה את ההלכה או שהיא תקפה לגבי נשים וגברים כאחד?
תשובה: שאלה נכונה, שאלת חכם חצי תשובה, הרשב"א בחידושיו למסכת ברכות כותב שכל הדין שלא יאמר אדם ברכה ודבר שבקדושה כנגד שער של אשה או טפח מגולה, זה רק דין לגבר כנגד אשה, אבל אשה כנגד אשה אין בעיה, ומותר לה לברך. יתירה מזאת, גם גבר אם עוצם את עיניו, מכיון ששער וטפח הם מדרבנן אומר הפמ"ג שמועילה לכך עצימת עיניים, למשל, בעריכת חופה, לפעמים ישנם נשים שלא לבושות כמו שצריך, אז אם הרב עורך החופה עוצם את עיניו ולא רואה ומברך בעל פה, בצורה כזו הוא פוטר את הבעיה.
שאלה: התנהגות רוחנית בהריון: שמעתי פעם שכאשר אישה בהריון, כדאי ורצוי שתלך לכמה שיותר שיעורי תורה כדי שהעובר ישמע וילמד, וכן כדאי שהאם תדבר איתו מהחודשים הראשונים. האם זה נכון? מהי ההתנהגות הרוחנית שכדאי לאמץ במהלך ההריון?
תשובה: במסכת אבות פרק ב' משנה ח' נאמר על ר' יהושע אשרי יולדתו והמפרשים מביאים מהירושלמי לפי שאמו היתה מביאה את עריסתו בית המדרש כדי שידבקו אוזניו בדברי תורה. אך לא נזכר הדבר על עובר שעדין לא נולד. מכל מקום ככל מה שהאם מתנהגת בצורה יותר נכונה בקדושה בצניעות בטהרה במדות טובות בסבלנות כך זה בודאי מועיל לעובר.
שאלה: הכשרת עצמות: איך ניתן להכשיר עצמות רגל קפואות?
תשובה: ממתינים עד שיופשרו. שורים במים חצי שעה וממליחים במלח למשך שעה.
שאלה: נשים פטורות מקידוש לבנה?: למה בנות פטורות מברכת הלבנה?
תשובה: כי זו מצוות עשה שהזמן גרמא, הזמן גורם את המצווה, גם מברכת 'מאורי האש' שבהבדלה נשים פטורות, כי זו ברכה הצמודה לזמן, כי מברכים אותה דווקא במוצאי שבת משום שבמוצ"ש האש נבראה, ואם אשה מבדילה לעצמה לא תברך על הנר. ובכלל אם אתה שואל מדוע נשים פטורות ממצוות עשה שהזמן גרמן, אחד ההסברים אומר המהר"ל, שבדרך כלל עיקר מטרתה של בת ישראל להיות לרעיה ולאם, להיות אמא ולטפל בילדים, והעוסק במצווה פטור מן המצווה, ולכן לא חייבו אותה במצוות שצריכות להעשות בזמן מוגבל. ולכן לא חייבו את כל הנשים.